ddrg/super_eurlex huggingface dataset:
Euroopa Liidu Teataja L 036 , 12/02/2003 Lk 0007 - 0007



Nõukogu määrus (EÜ) nr 254/2003, 11. veebruar 2003, millega muudetakse määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133, võttes arvesse komisjoni ettepanekut ning arvestades järgmist: (1) On asjakohane tagada, et nõukogu 20. detsembri 2002. aasta määrusega (EÜ) nr 2368/2002 (Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses) [1] kehtestatud sätted võimaldaksid kõikidel Kimberley protsessi nõudeid täitvatel WTO liikmetel kõnealuses süsteemis osaleda. Seetõttu tuleks muuta nimetatud määruse artiklis 2 sätestatud osalise mõiste määratlust ja sama määruse II lisas esitatud osaliste nimekirja täiendamise tingimusi. (2) Ühendus ja kõik teised määruse (EÜ) nr 2368/2002 II lisas loetletud osalised on täitnud Kimberley protsessi sertifitseerimissüsteemi nõuded sellisel viisil, et kõnelause määruse kõikide sätete täielik kohaldamine ei too kaasa tõsiseid häireid töötlemata teemantide rahvusvahelises kaubanduses. (3) On esitatud piisavad tõendid, et kõnealused nõuded täidetakse 1. veebruariks 2003. Seetõttu tuleks nende sätete kohaldamise peatamine lõpetada alates nimetatud kuupäevast, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2368/2002 muudetakse järgmiselt. 1. Artikli 2 punkt c asendatakse järgmisega: "c) osaline – mis tahes riik, piirkondliku majandusintegratsiooni organisatsioon, WTO liige või omaette tolliterritoorium, mis täidab Kimberley protsessi sertifitseerimissüsteemi nõudeid, on sellest teatanud Kimberley protsessi sertifitseerimissüsteemi eesistujale ning on kantud II lisas esitatud nimekirja;". 2. Artikkel 20 asendatakse järgmisega: "Artikkel 20 Kimberley protsessi eesistujalt ja/või liikmetelt saadud asjaomase teabe põhjal võib komisjon muuta osaliste ja nende pädevate asutuste nimekirja." 3. Artikli 29 lõige 3 asendatakse järgmisega: "3. Artikleid 3, 4, 5, 10, 11, 12, 13, 14, 15 ja 18 kohaldatakse alates 1. veebruarist 2003." Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. veebruar 2003 Nõukogu nimel eesistuja G. Papandreou [1] EÜT L 358, 31.12.2002, lk 28. Määrust on muudetud komisjoni määrusega (EÜ) nr 257/2003. --------------------------------------------------
Euroopa Liidu Teataja L 046 , 20/02/2003 Lk 0006 - 0006



Nõukogu määrus (EÜ) nr 313/2003, 18. veebruar 2003, millega pikendatakse määrust (EÜ) nr 310/2002, mis käsitleb teatud piiranguid Zimbabwe suhtes EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 60 ja 301, võttes arvesse nõukogu 18. veebruari 2003. aasta ühist seisukohta 2003/115/ÜVJP, millega muudetakse ja pikendatakse ühist seisukohta 2002/145/ÜVJP, mis käsitleb Zimbabwe vastu suunatud piiranguid, [1] võttes arvesse komisjoni ettepanekut ning arvestades järgmist: (1) 18. veebruari 2002. aasta määrus (EÜ) nr 310/2002, mis käsitleb teatavaid piiranguid Zimbabwe suhtes, [2] kaotab kehtivuse 20. veebruaril 2003 ning selle määruse artikkel 13 näeb selgesõnaliselt ette pikendamise võimaluse. (2) Olukord Zimbabwes on veelgi halvenenud, jätkub inimõiguste, sõna-, ühinemis- ja rahumeelse kogunemise vabaduse tõsine rikkumine. (3) Ühine seisukoht 2003/115/ÜVJP sätestab Zimbabwe vastu suunatud piiranguid käsitleva 18. veebruari 2002. aasta ühise seisukohaga 2002/145/ÜVJP [3] ettenähtud meetmete pikendamise kuni 20. veebruarini 2004. Eelkõige hõlmavad need meetmed valitsuse liikmete ning nendega seotud füüsiliste ja juriidiliste isikute rahaliste vahendite, finantsvarade ja majandusressursside külmutamist, samuti siserepressioonideks kasutada võidava varustuse ekspordikeeldu ning sõjaväelise tegevusega seotud tehnilise nõustamise, toetuse ja väljaõppe keeldu. (4) Seepärast tuleb määruse (EÜ) nr 310/2002 kehtivust 12 kuu võrra pikendada, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 310/2002 kohaldamisaega pikendatakse 12 kuu võrra, st kuni 20. veebruarini 2004, kui selle kohaldamisaega uuesti ei pikendata. Artikkel 2 Käesolev määrus jõustub Euroopa Liidu Teatajas avaldamise päeval. Seda kohaldatakse alates 21. veebruarist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. veebruaril 2003 Nõukogu nimel eesistuja N. Christodoulakis [1] ELT L 46, 20.2.2003, lk 30. [2] EÜT L 50, 21.2.2002, lk 4. Määrust on viimati muudetud komisjoni määrusega (EÜ) nr 1643/2002 (EÜT L 247, 14.9.2002, lk 22). [3] EÜT L 50, 21.2.2002, lk 1. Ühist seisukohta on viimati muudetud nõukogu otsusega 2002/754/ÜVJP (EÜT L 247, 14.9.2002, lk 56). --------------------------------------------------
Komisjoni määrus (EÜ) nr 370/2003,

27. veebruar 2003,

millega neljateistkümnendat korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, [1] mida on viimati muudetud komisjoni määrusega (EÜ) nr 350/2003, [2] eriti selle artikli 7 lõike 1 esimest taanet,

ning arvestades järgmist:

(1) Määruse (EÜ) nr 881/2002 I lisas on toodud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.

(2) 20. veebruaril 2003 otsustas ÜRO sanktsioonide komitee muuta nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist, mistõttu tuleks vastavalt muuta I lisa.

(3) Käesolevas määruses sätestatud meetmete tõhususe tagamiseks peab käesolev määrus viivitamata jõustuma,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 881/2002 I lisa muudetakse vastavalt käesoleva määruse lisale.

Artikkel 2

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. veebruar 2003

Komisjoni nimel

komisjoni liige

Christopher Patten

[1] EÜT L 139, 29.5.2002, lk 9.

[2] ELT L 51, 26.2.2003, lk 19.

--------------------------------------------------

LISA

Määruse (EÜ) nr 881/2002 I lisa muudetakse järgmiselt:

Pealkirja "Juriidilised isikud, rühmitused ja üksused" alla lisatakse järgmine kanne:

Lajnat Al Daawa Al Islamiya

--------------------------------------------------
Komisjoni määrus (EÜ) nr 350/2003,

25. veebruar 2003,

millega kolmeteistkümnendat korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, [1] mida on viimati muudetud komisjoni määrusega (EÜ) nr 342/2003, [2] eriti selle artikli 7 lõike 1 esimest taanet,

ning arvestades järgmist:

(1) Määruse (EÜ) nr 881/2002 I lisas on toodud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.

(2) 24. veebruaril 2003 otsustas ÜRO sanktsioonide komitee muuta nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist, mistõttu tuleks vastavalt muuta I lisa.

(3) Käesolevas määruses sätestatud meetmete tõhususe tagamiseks peab käesolev määrus viivitamata jõustuma,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 881/2002 I lisa muudetakse vastavalt käesoleva määruse lisale.

Artikkel 2

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. veebruar 2003

Komisjoni nimel

komisjoni liige

Christopher Patten

[1] EÜT L 139, 29.5.2002, lk 9.

[2] ELT L 49, 22.2.2003, lk 13.

--------------------------------------------------

LISA

Määruse (EÜ) nr 881/2002 I lisa muudetakse järgmiselt.

Pealkirja "Juriidilised isikud, rühmitused ja üksused" alla lisatakse järgmine kanne:

Ansar al-Islam (teiste nimedega Devotees of Islam, Jund al-Islam, Soldiers of Islam, Kurdistan Supporters of Islam, Supporters of Islam in Kurdistan, Followers of Islam in Kurdistan, Kurdistan Taliban); asukoht: Kirde-Iraak.

--------------------------------------------------
Euroopa Liidu Teataja L 062 , 06/03/2003 Lk 0018 - 0018



Komisjoni määrus (EÜ) nr 411/2003, 5. märts 2003, millega muudetakse määrust (EÜ) nr 805/1999, millega kehtestatakse teatavad meetmed nõukogu määruse (EÜ) nr 718/1999, mis käsitleb ühenduse laevastiku mahutavuse poliitikat siseveetranspordi edendamiseks, rakendamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. märtsi 1999. aasta määrust (EÜ) nr 718/1999, mis käsitleb ühenduse laevastiku mahutavuse poliitikat siseveetranspordi edendamiseks, [1] eriti selle artiklit 7, ning arvestades järgmist: (1) Komisjon sätestab määruse (EÜ) nr 718/1999 kohaselt ning pärast konsulteerimist liikmesriikidega ja siseveetransporti ühenduse tasandil esindavate organisatsioonidega reegli "vana uue vastu" suhtarvud kuivlastilaevade, tankerite ja tõukurpuksiiride kohta. (2) Komisjoni 16. aprilli 1992. aasta määrusega (EÜ) nr 805/1999, millega kehtestatakse teatavad meetmed, et rakendada nõukogu määrust (EÜ) nr 718/1999, [2] on alates 29. aprillist 1999 kehtestatud reegli "vana uue vastu" suhtarvud. (3) Määruse (EÜ) nr 718/1999 artikli 4 lõikega 2 nähakse ette, et kõnesolevaid suhtarve vähendatakse pidevalt, et need jõuaksid nullini võimalikult kiiresti ja korrapäraste etappidena hiljemalt 29. aprilliks 2003. (4) Reegli "vana uue vastu" suhtarve vähendati aastal 2000 komisjoni määrusega (EÜ) nr 1532/2000, [3] aastal 2001 komisjoni määrusega (EÜ) nr 997/2001 [4] ja aastal 2002 komisjoni määrusega (EÜ) nr 336/2002. [5] (5) Määruse (EÜ) nr 718/1999 artikli 4 lõike 2 teise lause kohaselt peavad reegli "vana uue vastu" suhtarvud kuivlastilaevade, tankerite ja tõukurpuksiiride kohta olema viidud nullini alates 29. aprillist 2003. (6) Seepärast on vastavalt vaja muuta määrust (EÜ) nr 805/1999. (7) Käesolevas määruses sätestatud meetmete üle on nõu peetud määruse (EÜ) nr 805/1999 artikli 6 alusel moodustatud ühenduse laevastiku mahutavuse edendamise poliitika ekspertgrupiga, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 805/1999 muudetakse järgmiselt. 1. Artikli 4 lõikes 1 asendatakse suhtarv "0,30:1" suhtarvuga "0:1". 2. Artikli 4 lõikes 2 asendatakse suhtarv "0,45:1" suhtarvuga "0:1". 3. Artikli 4 lõikes 3 asendatakse suhtarv "0,125:1" suhtarvuga "0:1". Artikkel 2 Käesolev määrus jõustub 29. aprillil 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. märts 2003 Komisjoni nimel asepresident Loyola De Palacio [1] EÜT L 90, 2.4.1999, lk 1. [2] EÜT L 102, 17.4.1999, lk 64. [3] EÜT L 175, 14.7.2000, lk 74. [4] EÜT L 142, 29.5.2001, lk 18. [5] EÜT L 53, 23.2.2002, lk 11. --------------------------------------------------
Komisjoni määrus (EÜ) nr 414/2003,

5. märts 2003,

millega viieteistkümnendat korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, [1] mida on viimati muudetud määrusega (EÜ) nr 370/2003, [2] eriti selle artikli 7 lõike 1 esimest taanet,

ning arvestades järgmist:

(1) Määruse (EÜ) nr 881/2002 I lisas on toodud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.

(2) 4. märtsil 2003 otsustas ÜRO sanktsioonide komitee muuta nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist, mistõttu tuleks vastavalt muuta I lisa.

(3) Käesolevas määruses sätestatud meetmete tõhususe tagamiseks peab käesolev määrus viivitamata jõustuma,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 881/2002 I lisa muudetakse vastavalt käesoleva määruse lisale.

Artikkel 2

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 5. märts 2003

Komisjoni nimel

komisjoni liige

Christopher Patten

[1] EÜT L 139, 29.5.2002, lk 9.

[2] ELT L 53, 28.2.2003, lk 33.

--------------------------------------------------

LISA

Määruse (EÜ) nr 881/2002 I lisa muudetakse järgmiselt:

Pealkirja "Juriidilised isikud, rühmitused ja üksused" alla lisatakse järgmised kanded:

- Islamic International Brigade (teiste nimedega the Islamic Peacekeeping Brigade, the Islamic Peacekeeping Army, the International Brigade, Islamic Peacekeeping Battalion, International Battalion, Islamic Peacekeeping International Brigade),

- Special Purpose Islamic Regiment (teiste nimedega the Islamic Special Purpose Regiment, the al-Jihad-Fisi-Sabililah Special Islamic Regiment),

- Riyadus-Salikhin Reconnaissance and Sabotage Battalion of Chechen Martyrs (teiste nimedega Riyadus-Salikhin Reconnaissance and Sabotage Battalion, Riyadh-as-Saliheen, the Sabotage and Military Surveillance Group of the Riyadh al-Salihin Martyrs, Firqat al-Takhrib wa al-Istitla al-Askariyah li Shuhada Riyadh al-Salihin).

--------------------------------------------------
Komisjoni määrus (EÜ) nr 342/2003,

21. veebruar 2003,

millega kaheteistkümnendat korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu 27. mai 2002. aasta määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, [1] mida on viimati muudetud määrusega (EÜ) nr 244/2003, [2] eriti selle artikli 7 lõike 1 esimest taanet,

ning arvestades järgmist:

(1) Määruse (EÜ) nr 881/2002 I lisas on toodud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.

(2) 20. veebruaril 2003 otsustas ÜRO sanktsioonide komitee muuta nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist, mistõttu tuleks vastavalt muuta I lisa.

(3) Käesolevas määruses sätestatud meetmete tõhususe tagamiseks peab käesolev määrus viivitamata jõustuma,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 881/2002 I lisa muudetakse vastavalt käesoleva määruse lisale.

Artikkel 2

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. veebruar 2003

Komisjoni nimel

komisjoni liige

Christopher Patten

[1] EÜT L 139, 29.5.2002, lk 9.

[2] ELT L 33, 8.2.2003, lk 28.

--------------------------------------------------

LISA

Määruse (EÜ) nr 881/2002 I lisa muudetakse järgmiselt.

Pealkirja "Füüsilised isikud" alla lisatakse järgmine kanne:

Hekmatyar, Gulbuddin (teiste nimedega Gulabudin Hekmatyar, Golboddin Hikmetyar, Gulbuddin Khekmatiyar, Gulbuddin Hekmatiar, Gulbuddin Hekhmartyar, Gulbudin Hekmetyar), sünniaeg: 1. august 1949; sünnikoht: Konduzi provints, Afganistan.

--------------------------------------------------
Euroopa Liidu Teataja L 078 , 25/03/2003 Lk 0001 - 0002



Nõukogu määrus (EÜ) nr 527/2003, 17. märts 2003, millega lubatakse otsetarbimiseks pakkuda ja tarnida teatavaid Argentinast imporditud veine, mille puhul võib olla kasutatud määruses (EÜ) nr 1493/1999 sätestamata veinivalmistusviise EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] eriti selle artikli 45 lõiget 2, võttes arvesse komisjoni ettepanekut ning arvestades järgmist: (1) Määruse (EÜ) nr 1493/1999 artikli 45 lõikes 1 nähakse ette võimalus teha erandeid importtoodetele, mille puhul on kasutatud veinivalmistustavasid, mis ühenduse eeskirjades ei ole lubatud. (2) Argentina territooriumil valmistatud veinid võivad olla õunhappega hapestatud, kuid ühenduse eeskirjade kohaselt ei ole selline veinivalmistamistava lubatud. (3) Ühenduse ja Argentina vahel peetakse praegu läbirääkimisi veinikaubandust käsitleva lepingu sõlmimiseks, ühendust esindab komisjon. Läbirääkimised hõlmavad eelkõige kahe poole vastavaid veinivalmistusviise ja geograafiliste tähiste kaitset. (4) Nimetatud läbirääkimiste ladusa kulgemise huvides tuleks ajutiselt lubada erandi tegemist, millega võimaldatakse Argentina territooriumil toodetud õunhappe lisandiga veinide ühendusse importimist kuni eespool nimetatud läbirääkimiste tulemusel sõlmitava lepingu jõustumiseni, kuid mitte kauem kui 30. septembrini 2003. (5) Kuna õunhapet sisaldav Argentina vein on juba ühenduse territooriumil, tuleks nendele veinidele laieneva erandi kohaldamist pikendada, ON VASTU VÕTNUD KÄESOLEVA MÄÄRUSE: Artikkel 1 1. Erandina määruse (EÜ) nr 1493/1999 artikli 45 lõikest 1 võib ühenduses otsetarbimiseks pakkuda või ühendusse tarnida CN-koodide 220410, 220421, 220429 ja 22043010 alla kuuluvaid tooteid, mis on valmistatud Argentina territooriumil seal koristatud viinamarjadest ja kuhu võib Argentina õigusnormide kohaselt olla tootmistegevuse jooksul lisatud õunhapet. Kõnealune luba kehtib siiski üksnes kuni Argentinaga peetavate läbirääkimiste tulemusel sõlmitava veinikaubanduse, eelkõige veinivalmistustavasid ja geograafiliste tähiste kaitset käsitleva lepingu jõustumiseni, kuid mitte kauem kui 30. septembrini 2003. See luba hõlmab ka käesolevas lõikes osutatud Argentina veine, mis on ühendusse imporditud alates 1. jaanuarist 2001. 2. Liikmesriigid ei või sel põhjusel keelata otsetarbimiseks pakkuda või tarnida Argentina territooriumil seal koristatud viinamarjadest valmistatud veini, et sellele võib vastavalt selle riigi õigusnormidele olla lisatud õunhapet. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. märts 2003 Nõukogu nimel eesistuja G. Drys [1] EÜT L 179, 14.7.1999, lk 1. Määrust on viimati muudetud määrusega (EÜ) nr 2585/2001 (EÜT L 345, 29.12.2001, lk 10). --------------------------------------------------
Euroopa Liidu Teataja L 082 , 29/03/2003 Lk 0032 - 0032



Komisjoni määrus (EÜ) nr 578/2003, 28. märts 2003, millega kehtestatakse erandid määrusest (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud komisjoni määrusega (EÜ) nr 509/2002, [2] eriti selle artikli 30 lõiget 1, ning arvestades järgmist: (1) Komisjoni määruse (EÜ) nr 174/1999 [3] (viimati muudetud määrusega (EÜ) nr 186/2003 [4]) artikliga 20a nähakse ette eeskirjad piimapulbri kvoodi haldamiseks eksportimisel Dominikaani Vabariiki vastavalt Euroopa Ühenduse ja Dominikaani Vabariigi vahel sõlmitud ja nõukogu otsusega 98/486/EÜ [5] heakskiidetud vastastikuse mõistmise memorandumile. Kõnealuse memorandumi rakendamisega seotud raskuste tõttu, mis võivad muuta vajalikuks olemasoleva korra muutmise, tuleks ajavahemikuks 1. juuli 2003 – 30. juuni 2004 kehtestatud kvoodi taotlusperiood edasi lükata. (2) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Erandina määruse (EÜ) nr 174/1999 artikli 20a lõikest 7 tuleb ajavahemikku 1. juuli 2003 – 30. juuni 2004 käsitlevad litsentsitaotlused esitada ajavahemikus 1.–10. mai 2003. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. märts 2003 Komisjoni nimel komisjoni liige Franz Fischler [1] EÜT L 160, 26.6.1999, lk 48. [2] EÜT L 79, 22.3.2002, lk 15. [3] EÜT L 20, 27.1.1999, lk 8. [4] EÜT L 27, 1.2.2003, lk 11. [5] EÜT L 218, 6.8.1998, lk 45. --------------------------------------------------